Mazor maqbarasi. Mazor maqbarasi () Isroilda eng yaxshi saqlanib qolgan Rim binolaridan biri boʻlib, El’ad hududida joylashgan. Isroilda poydevoridan to tomigacha saqlanib qolgan yagona Rim davri binosi boʻlgan mazkur maqbara miloddan avvalgi 3-asrda Rimlik erkak va uning rafiqasi uchun qurilgan[ "" ]. Ularning shaxsi sirligicha qolmoqda, ammo maqbarada ikkita sarkofag qoldiqlarini hamon saqlanmoqda. Tarixi. Ilk musulmonlar davrida musulmonlar janubiy devorga Makka yoʻnalishini koʻrsatuvchi mehrob (namoz oʻqish joyi) qoʻshishgan va bino „"Maqom en-Nebi Yahyah"“ („Yuhanno paygʻambar ziyoratgohi“) deb nomlangan islomiy muqaddas joyga aylantirilgan. Muqaddasligi tufayli bino asrlar davomida saqlanib qolingan. U 1948-yilda Falastinning Al-Muzayri’a qishlogʻida boʻlgan janglarga qadar, masjid sifatida faoliyat yuritgan. 1949-yil iyul oyida Isroil quruqlikdagi kuchlari binodan nishonga olish uchun foydalanganidan soʻng, Isroil hukumati maqbarani buzishga qaror qilgan. Biroq qadimiy majmualar inspektori vayronagarchilikni toʻxtatishga muvaffaq boʻlgan. Hozirgi holati. Mazor maqbarasi „milliy bogʻ“ deb eʼlon qilingan va hozirda Isroil Milliy bogʻlar boshqarmasi tasarrufi ostida.